EkBass/fiwiki-20250220-pages-articles huggingface dataset:
John Wall

Johnathan Hildred "John" Wall, Jr. (s. 6. syyskuuta 1990 Raleigh, Pohjois- Carolina) on yhdysvaltalainen koripalloilija, pelipaikaltaan pelintekijä. Hän on pelannut lähes koko NBA-uransa ajan Washington Wizardsissa. Joulukuussa 2020 hän siirtyi vaihdossa Houston Rocketsiin. Wall oli NBA:n vuoden 2010 varaustilaisuuden ensimmäinen varaus. == Ura == === Ennen ammattilaisuraa === Wall pelasi lukiokoripalloa Word of God Christian Academyssa. Hän siirtyi yliopistopelaajaksi vuonna 2009. Wall oli antanut jo suullisen lupauksen pelaamisesta Miamin yliopistossa, mutta valmentaja John Caliparin siirryttyä Kentuckyn yliopistoon, päätti myös Wall siirtyä Kentuckyyn. Wall luotti Caliparin ammattitaitoon, sillä hän oli valmentanut ennestään muun muassa Derrick Rosea ja Tyreke Evansia. Wallin yliopistoura ei alkanut hyvin, sillä hänelle annettiin kahden ottelun pelikielto kesken kauden tehdyistä vierailuista kouluihin. NCAA-koripallon I-divisioonassa Wall johdatti Kentuckyn itäisen alueen loppuotteluun, jossa joukkue hävisi West Virginian yliopistolle, eikä päässyt täten neljän parhaan joukkoon. === NBA-ura === Huhtikuussa 2010 Wall ilmoitti olevansa mukana vuoden 2010 varaustilaisuudessa. Washington Wizards varasi hänet tilaisuuden ensimmäisenä pelaajana. Hän osallistui kesällä 2010 NBA:n kesäliigaan, jossa hänet valittiin kesäliigan parhaaksi pelaajaksi. Ensimmäisen NBA-kauden aikana Wall valittiin tulokkaiden tähdistöotteluun ja hänet valittiin kyseisen ottelun arvokkaimmaksi pelaajaksi. Wall ei pelannut alkukaudesta 2012–2013 otteluita loukkaantumisen takia. Wall on pelannut NBA:n tähdistöottelussa viisi kertaa (2014–2018). Kaudella 2016–2017 hänet valittiin NBA:n kolmostähdistökentälliseen. == Lähteet == == Aiheesta muualla == *NBA:n pelaajaprofiili *Kentuckyn yliopisto Luokka:Yhdysvaltalaiset koripalloilijat Luokka:Vuonna 1990 syntyneet Luokka:Elävät henkilöt
Musée Marmottan Monet

Musée Marmottan Monet on pariisilainen taidemuseo, jolla on maailman laajin Claude Monet'n teosten kokoelma. Kokoelmiin kuuluu yli 300 Monet'n impressionistista ja jälki-impressionistista teosta sekä Berthe Morisotin, Edgar Degasin, Édouard Manet'n, Alfred Sisleyn, Camille Pissarron, Paul Gauguinin, Paul Signacin ja Pierre-Auguste Renoirin töitä. Museossa on myös kokoelma kuvitettuja käsikirjoituksia sekä Jules ja Paul Marmottanin kokoelma Napoleonin ajan taidetta ja huonekaluja. Tähän kokoelmaan kuuluu myös italialaista ja flaamilaista primitiivistä maalaustaidetta. Lähin metroasema on La Muette. ==Lähteet== ==Aiheesta muualla== * Musée Marmottanin verkkosivut Luokka:Pariisin museot Luokka:Ranskan taidemuseot
Antolín Alcaraz

Antolín Alcaraz (s. 30. heinäkuuta 1982 San Roque González) on paraguaylainen jalkapallopuolustaja, joka edustaa Englannin Valioliigassa pelaavaa Evertonia. Luokka:Paraguaylaiset jalkapalloilijat Luokka:Vuonna 1982 syntyneet Luokka:Elävät henkilöt
Kyhmykurnusimppu

Kyhmykurnusimppu (Eutrigla gurnardus) on kurnusimppuihin kuuluva suuripäinen simppukala, joka elää Itä-Atlantilla, Välimerellä ja Mustallamerellä. == Ulkonäkö == Täysikasvuisen kyhmykurnusimpun pituus on keskimäärin 30 cm ja enintään 50 cm. Sillä on suuri pää ja 37–39 selkänikamaa. Etummaisessa selkäevässä on 7–10 vankkaa piikkiruotoa ja takimmaisessa selkäevässä ja peräevässä 17–20 pehmeämpää ruotoa. Lyhyet rintaevät yltävät hädin tuskin peräevän tyveen. Ensimmäisessä kiduskaaressa on 10–14 siivilähammasta. Kyhmykurnusimpun yleisväri on tavallisesti harmaanruskea mutta joskus myös himmeänpunainen. Selkä ja kyljet ovat punertavat ja pienten valkoisten pisteiden täplittämät. Muita tuntomerkkejä ovat kermanvaalea vatsapuoli ja suuri musta täplä etummaisessa selkäevässä. Rinnassa ei ole suomuja ja vatsassakin niitä on vain osittain. Kylkiviivassa suomut ovat hieman suuremmat kuin muualla ruumiissa ja niiden keskellä on terävä kohouma. Lisäksi ne ovat takareunastaan hammaslaitaiset. == Levinneisyys == Kyhmykurnusimppu elää Atlantin valtameren itäosissa, Välimerellä sekä Mustallamerellä. Levinneisyysalue ulottuu pohjoisessa Islannin ja Norjan aluevesille ja etelässä Marokon ja Madeiran rannikolle. Kyhmykurnusimppua tavataan myös Pohjanmerellä ja Itämeren eteläosissa. == Elintavat == Vaikka kyhmykurnusimppu on pohjakala, se nousee öisin lähelle vedenpintaa. Yleensä se viihtyy hiekkaisella mutta joskus myös kivikkoisella tai liejuisella merenpohjalla aina 140 metrin syvyyteen saakka. Kesäisin se siirtyy lähelle rannikkoa ja saattaa nousta jokien estuaareihin. Kyhmykurnusimppu käyttää ravinnokseen äyriäisiä (lähinnä katkarapuja ja rantataskurapuja) sekä kaloja (tokkoja, kampelakaloja, nuoria sillejä sekä tuulenkaloja). Se on sukukypsä 3–4 vuoden iässä ja kutee tammi–kesäkuussa 25–50 metrin syvyydessä. Munat vajoavat pohjaan, jossa myös poikaset pysyttelevät kunnes kasvavat yli 3 cm:n mittaisiksi. == Kalastus ja käyttö == Kyhmykurnusimppua kalastetaan pohjatrooleilla, riimuverkoilla ja siimoilla. Yleensä vuotuinen kokonaissaalis on jäänyt 1 000–5 000 tonniin, mutta huippuvuonna 2000 se oli lähes 28 000 tonnia. Kalat myydään tuoreina. == Lähteet == Luokka:Simppukalat
George Strait

George Harvey Strait (s. 25. marraskuuta 1955) on yhdysvaltalainen countrymuusikko. Hän nousi pinnalle vuoden 1981 hitillään ”Unwound” ja on 30-vuotisen uransa aikana myynyt yli 68,5 miljoonaa albumia Yhdysvalloissa.RIAA Gold & Platinum Hän on ainoana countryesiintyjänä noussut Billboardin Hot Country Songs -listan kymmenen parhaan joukkoon joka vuosi 30 vuoden ajan. == Lähteet == == Aiheesta muualla == Luokka:Yhdysvaltalaiset countrymuusikot Luokka:Yhdysvaltalaiset kitaristit Luokka:Vuonna 1955 syntyneet Luokka:Elävät henkilöt
MTD

MTD () oli ruotsalainen käsivälitteinen 450 MHz:n taajuusalueella toiminut matkapuhelinverkko. Se esiteltiin vuonna 1971 ja oli toiminnassa vuoteen 1987. MTD:n korvasi pohjoismainen NMT-verkko. Enimmillään MTD-verkolla oli 20 000 asiakasta, joista 700 oli teleyhtiöiden työntekijöitä. MTD-verkko oli käytössä myös Tanskassa ja Norjassa vuodesta 1976. Ruotsin ensimmäinen matkapuhelinverkko oli MTA (Mobiltelefonisystem A) joka esiteltiin 1956 ja lakkautettiin 1967. Se toimi 160 MHz:n taajuusalueella Tukholmassa ja Göteborgissa. Asiakkaita sillä oli 125. Tämän jälkeen tuli vuonna 1962 MTB (Mobiltelefonisystem B), jonka tekniikka perustui transistoreihin. Se lakkautettiin 1983. Se toimi 76–82,5 MHz:n taajuusalueella ja sillä oli 600 asiakasta. Sen verkko kattoi myös Malmön. Suomessa oli MTD:tä vastaava Autoradiopuhelin (ARP) -verkko vuosina 1971–2000. Luokka:Matkapuhelinverkot
National Portrait Gallery (Lontoo)

National Portrait Gallery on lontoolainen taidemuseo, jonka kokoelmissa on noin kymmenentuhatta muotokuvaa historiallisesti merkittävistä ja kuuluisista englantilaisista. Se oli avautuessaan vuonna 1856 maailman ensimmäinen muotokuvamuseo.http://www.artinfo.com/galleryguide/18664/5243/about/national-portrait-gallery-london/ Museo sai nykyiset tilansa vuonna 1896 Trafalgar Squaren, National Galleryn ja Charing Crossin metroaseman lähellä. Tiloja on laajennettu kahdesti, ja museolla on myös alaosastoja muualla Englannissa. Edinburghissa sijaitseva Scottish National Portrait Gallery on kuitenkin oma museonsa. == Kokoelmat == Kokoelman maalaukset on valittu enemmänkin kohteen kuin taiteilijan tai maalauksen merkityksen vuoksi. Kokoelmiin kuuluu maalausten, piirustusten ja veistosten ohella myös valokuvia ja karikatyyrejä.Every great country must have its portrait gallery Museon tunnetuimpia teoksia on William Shakespearen muotokuva,National Portrait Gallery | What's on? | Searching for Shakespeare vaikka ei olekaan varmaa, esittääkö maalaus todella Shakespearea. Kaikki kokoelman muotokuvat eivät ole taiteellisesti kiinnostavia, joskin mukana on omakuvia muun muassa William Hogarthilta, Joshua Reynoldsilta ja muilta tunnetuilta englantilaisilta taiteilijoilta. Monilla muotokuvilla on merkitystä historiallisina dokumentteina tai kuriositeetteina, kuten Branwell Brontën maalauksilla sisaristaan Charlottesta, Emilystä ja Annesta. Elävien aikalaisten muotokuvia alettiin hyväksyä kokoelmaan vuodesta 1969 lähtien. Museo järjestää myös eri taiteilijoiden muotokuvien näyttelyitä ja vuosittaista muotokuvakilpailua. Vuonna 2009 National Portrait Gallery valitti Wikimedia Foundationille, koska Wikimedia Commonsiin oli siirretty tuhansia korkean resoluution kuvia museon verkkosivuilta. Tiedosto:Painting of Brontë sisters.png|Branwell Brontën maalaus sisaristaan noin vuodelta 1834. Tiedosto:Anamorphic portrait of Edward VI by William Scrots.jpg|Kokoelman kuriositeetteja: William Scrotsin maalaama perspektiivisesti vääristetty Edvard VI:n muotokuva, 1546. Tiedosto:Shakespeare.jpg|William Shakespearen kuvaksi uskottu maalaus. ==Lähteet== ==Kirjallisuutta== * Hulme, Graham: The National Portrait Gallery: An Architectural History. National Portrait Gallery Publications, 2000. ISBN 1855142937. Luokka:Grade I -luokan rakennukset City of Westminsterissä Luokka:Lontoon taidemuseot
Taiwaninhippiäinen

Taiwaninhippiäinen (Regulus goodfellowi) on Taiwanin kotoperäinen varpuslintu. Se elää korkealla, yli kahden kilometrin korkeudessa, vuoriston ikivihreissä havumetsissä. William Robert Ogilvie-Grant kuvaili lajin holotyypin Mount Morrisonilta vuonna 1906.IBC == Lähteet == Luokka:Hippiäiset
St. Peter Line

thumb|250px|oikea|M/S Princess Anastasia Tallinnan satamassa toukokuussa 2012. St. Peter Line oli venäläinen varustamo, joka liikennöi Helsinki–Pietari väliä. Varustamon omisti vuodesta 2016 lähtien italialainen Moby Line -varustamo, joka pääosin operoi Italian vesillä. Varustamo aloitti Helsinki–Pietari-liikennöinnin huhtikuussa 2010 M/S Princess Marialla. Yritys lopetti toimintansa vuonna 2022, ja Princess Anastasia -alus purjehtii Italian vesillä uudella nimellä M/S Moby Orli. Helsingissä varustamon satamapaikka oli Länsiterminaali 1, Pietarissa Morskoi Vokzal., Tukholmassa Frihamnsterminalen ja Tallinnassa A-terminaali. Huhtikuussa 2011 St. Peter Line aloitti risteilyt Pietarista Tukholmaan.Helsingin Sanomat: Vanha ruotsinlaiva alkaa risteillä Pietarista Tukholmaan, 7.1.2011 Lisäksi varustamo aikoi aloittaa risteilyt Pietarista Saksan Rostockiin vuonna 2012.Kauppalehti 5.8.2010 Joulukuun lopulla 2011 St. Peter Line ilmoitti aloittavansa myös risteilyjen järjestämisen Pietarin, Tukholman, Helsingin ja Tallinnan välillä helmikuussa 2012. ==Laivat== Laiva Rakennettu Käytössä St. Peter Linella Reitti Kotisatama M/S Princess Anastasia 1986 2011–2022 Helsinki-Tukholma-Tallinna-Pietari Napoli, Italia Entiset laivat M/S Princess Maria 1981 2010–2016 Helsinki–Pietari Napoli, Italia ==Julkisuudessa== Varustamon M/S Princess Maria -aluksella kuvattiin vuonna 2012 suomalainen trillerielokuva Nightmare – painajainen merellä. ==Helsinki–Pietari-välin vaikea historia== Silja Line ja Tallink ovat kokeilleet kulkea reitillä mutta huonolla menestyksellä. Vuonna 2008 elokuussa aloittanut varustamo Stella Lines liikennöi vain kaksi kuukautta ja ajautui sen jälkeen konkurssiin. St. Peter Linellä on mennyt hyvin alusta alkaen, osittain siksi, että Venäjä hyväksyi viisumivapauden niille laivamatkustajille, jotka oleskelevat Pietarissa enintään kolme vuorokautta. == Lähteet == Luokka:Varustamot Luokka:Pietarin liikenne Luokka:Venäläiset liikenneyhtiöt
Pikkulohko

Pikkulohko on nimitys jota käytetään amerikkalaisvalmisteisten V8-moottorien tilavuuksien vertailun yhteydessä. Eri valmistajilla pikkulohkon (pienitilavuuksinen moottori) ja isolohkon (suuritilavuuksinen moottori) rajat ovat erilaiset. Esimerkiksi Chryslerin pikkulohkot 318 (5,2 l) ja 360 (5,9 l) ja isolohkot 383 (6,2 l), 400 (6,6 l), 426 (6,9 l) ja 440 (7,2 l), kun taas Chevroletilla jopa seitsemänlitrainen kone voi olla pikkulohko, mikä johtuu iskunpituuden vaihtelusta. Luokka:Polttomoottorit
Laiva lasipullossa

Laiva lasipullossa on rap/funk -yhtye Olli-PA & Funksonsin ensimmäinen studioalbumi. Se julkaistiin Joku Roti Recordsin kautta 26. toukokuuta 2010. Kappaleesta "Kaamos" on kuvattu musiikkivideo. == Kappaleet == # # # # (mukana Pyhimys) # # # (mukana Refu) # # (mukana Holtiton D) # (mukana Holtiton D) == Aiheesta muualla == * Desibeli.net: Desibeli.net: Levyarvio * Redrum-187: 4–/5Redrum-187: Levyarvio * Tuoreet Platat: Tuoreet Platat: Levyarvio == Lähteet == Luokka:Funksonsin albumit Luokka:Vuoden 2010 esikoisalbumit
Amerikanhippiäinen

Amerikanhippiäinen (Regulus satrapa) on pohjoisamerikkalainen varpuslintu. Sen elinympäristö käsittää Kanadan, Alaskan, Yhdysvaltain koillis- ja länsiosat, sekä Meksikon ja Guatemalan. Martin Lichtenstein kuvaili lajin holotyypin Pohjois-Amerikasta 1823.IBC Amerikanhippiäinen kasvaa vain 9 cm:n pituiseksi. Lintua on vaikea havaita sen etsiessä hyönteisiä havupuiden yläosista. Laji syö pääosin hyönteisiä kuten pieniä kuoriaisia, sääskiä, toukkia, kirvoja, hämähäkkejä sekä hyönteisten munia. Se rakentaa kuppimaisen pesänsä havupuun oksaan roikkumaan. Pesä on tehty sammalesta ja ruohosta ja vuorattu höyhenillä. Amerikanhippiäinen on osaksi muuttolintu, sillä pohjoiset linnut muuttavat talveksi etelämmäs. == Lähteet == pienoiskuva|left|250px * Harrison C. & Greensmith A., Koko maailman linnut, Helsinki Media 1995, 416 s. Luokka:Hippiäiset
Ralph Towner

thumb|Ralph Towner esiintymässä vuonna 2010. Ralph Towner (s. 1. maaliskuuta 1940 Chehalis, Washington, Yhdysvallat) on yhdysvaltalainen kitaristi, multi- instrumentalisti, säveltäjä ja sovittaja. Towner on tullut tunnetuksi johtamastaan Oregon-yhtyeestä ja lukuisista saksalaiselle ECM-levymerkille tekemistään levytyksistä. Levyillä ja konserteissa Towner soittaa 12-kielistä ja klassista kitaraa, pianoa, syntetisaattoria, lyömäsoittimia ja trumpettia. Towner soittaa vain akustista kitaraa. Vuonna 1970 Towner perusti Oregon- yhtyeen yhdessä Paul McCandlessin, Glen Mooren ja Collin Walcottin kanssa. Yhtye teki 1970-luvulla useita levytyksiä, joilla se yhdisti kansanmusiikkia, intialaista klassista musiikkia, avant-garde jazzia ja vapaata improvisaatiota. Yhtyettä voi hyvin pitää yhtenä maailmanmusiikin edelläkävijänä. Towner on levyttänyt muun muassa Gary Burtonin, John Abercrombien, Keith Jarrettin ja Jan Garbarekin kanssa. Towner soitti Weather Reportin vuonna 1972 ilmestyneellä albumilla I Sing the Body Electric. Towner asuu Roomassa, Italiassa. Hän on esiintynyt useita kertoja Suomessa Oregonin riveissä sekä soolona. 1976 Towner vieraili Helsingin Juhlaviikoilla John Abercrombien kanssa duona esiintyen sekä Kaivopuistossa, että Vanhalla ylioppilastalolla. Viimeisin Suomen vierailu oli soolona helmikuussa 2019 Validi Karkia -klubilla Porissa. Konsertti oli ensimmäinen esiintyminen vain kaksi kuukautta aiemmin Townerille suoritetun kolminkertaisen ohitusleikkauksen jälkeen. == Levytykset sooloartistina == * Trios / Solos (1972) yhdessä Glen Mooren kanssa * Diary (1974) * Matchbook (1975) yhdessä Gary Burtonin kanssa * Solstice (1975) * Sargasso Sea (1976) yhdessä John Abercrombien kanssa * Solstice/Sound and Shadows (1977) * Batik (1978) * Old Friends, New Friends (1979) * Solo Concert (1979) * Five Years Later (1982) yhdessä John Abercrombien kanssa * Blue Sun (1983) * Slide Show (1986) yhdessä Gary Burtonin kanssa * City of Eyes (1989) * Open Letter (1992) * Oracle (1994) yhdessä Gary Peacockin kanssa * Lost and Found (1996) * Ana (1997) * A Closer View (1998) yhdessä Gary Peacockin kanssa * Anthem (2001) * Time Line (2006) * From a Dream (2008) yhdessä Slava Grigoryanin ja Wolfgang Muthspielin kanssa * Chiaroscuro (2009) yhdessä Paolo Fresun kanssa * Travel Guide (2013) yhdessä Wolfgang Muthspielin ja Slava Grigoryanin kanssa * My Foolish Heart (2017) == Lähteet == Luokka:Yhdysvaltalaiset jazzkitaristit Luokka:Vuonna 1940 syntyneet Luokka:Elävät henkilöt Luokka:Yhdysvaltalaiset jazzmusiikin säveltäjät
Rubiinihippiäinen

Rubiinihippiäinen (Regulus calendula) on hippiäisten heimoon kuuluva pohjoisamerikkalainen varpuslintu. Sen esiintymisalue käsittää Kanadan, Alaskan, Yhdysvaltojen koillis- ja länsiosat sekä Guadalupen saaren Meksikon Baja Californian edustalla. Lajista tunnetaan kolme alalajia. Carl von Linné kuvaili lajin holotyypin Philadelphiasta vuonna 1766.IBC Se syö hyönteisiä ja hyönteisten munia sekä marjoja, siemeniä ja mahlaa. == Lähteet == Luokka:Hippiäiset
Syke (albumi)

Syke on rap/funk -artisti Olli-PA:n vuonna 2008 julkaistu albumi. Albumi laitettiin syksyllä 2009 ilmaisladattavaksi Basso Radion -sivustolle. == Kappaleet == # Analog # Lennä # 33 hittaalla ku vinyyli # Arkista # Syke # Sunnuntaisessio # Kaennisessio # Kuokkavieraana # Sumutorvi soi # Krushadow # Pahan päivän varalle Luokka:Olli-PA:n albumit Luokka:Vuoden 2008 esikoisalbumit
.fo

.fo on Färsaarten Internet-maatunnus. Verkkotunnusten on perustuttava johonkin rekisteröityyn tavaramerkkiin. Tästä huolimatta rekisteröinti on mahdollinen kenelle tahansa, vaikkei rekisteröijä omistaisikaan kyseenomaista tavaramerkkiä. Tällaisten rekisteröintien yhteydessä omistajan on mahdollista suorittaa haltuunotto verkkotunnukselle 20 päivän kuluessa rekisteröinnistä. Rekisteröinnit tehdään suoraan toiselle tasolle. Tunnus otettiin käyttöön 1993. == Aiheesta muualla == * IANA .fo whois fo fo sv:Toppdomän#F
.ga

.ga on Gabonin Internet-maatunnus, jota ylläpitää Gabon Telecom. Tunnus otettiin käyttöön 1994. Rekisteröinnit tehdään suoraan toiselle asteelle. == Aiheesta muualla == * IANA .ga whois * NIC.GA ga ga sv:Toppdomän#G
Sinfonia (Webern)

Anton Webern sävelsi sinfoniansa (op. 21) vuosina 1927–1928. Kyseessä oli säveltäjän ensimmäinen laaja orkesteriteos viiteentoista vuoteen. Siitä alkoi säveltäjän uralla äärimmäisen tiiviin ilmaisun jakso. Webern omisti teoksensa tyttärelleen Christinelle. Kahdesta lyhyestä osasta koostuvassa sinfoniassa huomattavaa on siinä monissa muodoissa ilmenevä symmetrisyys.Allmusic.com: Symphony, Op. 21 > Overview Webernin dodekafonisille teoksille tyypilliseen tapaan sinfonia pohjautuu yksittäiseen sarjaan, jossa puoliaskeleet ovat vallitsevassa asemassa. Säveltäjä on hyödyntänyt kaanonia teoksen molemmissa osissa. Hän suunnitteli teokseensa kolmattakin osaa, mutta jätti työn sen parissa elokuussa 1928.http://chorus.ucdavis.edu/archives/2005-2006/March_06_Chorus.pdf Sinfonia kantaesitettiin New Yorkissa 18. joulukuuta 1929.Alan Gilbert To Conduct The New York Philharmonic In Two Contrasting Works By Webern == Osat == # Ruhig schreitend # Variationen: Thema. Sehr ruhig – Variation I. Lebhafter – Variation II. Sehr lebhaft – Variation III. Wieder mäßiger – Variation IV. Äußerst ruhig – Variation V. Sehr lebhaft – Variation VI. Marschmäßig. Nicht eilen – Variation VII. Etwas breiter – Coda == Lähteet == Luokka:Anton Webernin teokset Luokka:Sinfoniat Luokka:1920-luvun musiikkiteokset
Tähkiöt

Tähkiöt (Phleum) on heinäkasvisuku, johon kuuluu 15 pohjoisen pallonpuolen lajia, joista Euroopassa 11. Tähkiöiden tunnuspiirre on lieriö- tai palleromainen, tiheä, tähkämäinen röyhy. Tähkiölajeista erityisesti nurmitähkiö eli timotei (Phleum pratense) on merkittävä viljelykasvi. == Lajeja == Suomessa tavataan neljä tai viisi tähkiölajia:Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 47.) * pohjantähkiö (Phleum alpinum) * hietatähkiö (Phleum arenarium) * ketotähkiö eli ketonurmitähkiö (Phleum nodosum, aiemmin nurmitähkiön alalajina Phleum pratense subsp. serotinumHämet-Ahti, L., Kurtto, A., Lampinen, R., Piirainen, M., Suominen, J., Ulvinen, T., Uotila., P. & Väre, H. 2005: Lisäyksiä ja korjauksia Retkeilykasvion neljänteen painokseen – Lutukka 21: 41–85., syn. P. pratense subsp. nodosum ja P. pratense subsp. bertolonii) * helpitähkiö (Phleum phleoides) * nurmitähkiö eli timotei (Phleum pratense) ** nurmitähkiö eli rehunurmitähkiö (P. pratense subsp. pratense) == Lähteet == == Aiheesta muualla == * Suomen Lajitietokeskus: Tähkiöt – Phleum * Funet: Tähkiöt (Phleum) * ITIS: Phleum *
.gd

.gd on Grenadan Internet-maatunnus, jonka rekisteröinnistä vastaa AdamsNames ja sponsoroinnista The National Telecommunications Regulatory Commission. Tunnus otettiin käyttöön 1992. Rekisteröintirajoituksia ei ole. == Aiheesta muualla == * IANA .gd whois * AdamsNames gd gd sv:Toppdomän#G
.gf

.gf on Ranskan Guayanan Internet-maatunnus. Sitä ylläpitää ISP Net Plus, vaikkakaan sen kotisivuilta ei löydy mitään informaatiota .gf-tunnusten rekisteröinnistä. Tunnukset ovatkin hyvin harvoin käytettyjä. Tunnus otettiin käyttöön 1996. == Aiheesta muualla == * IANA .gf whois * Net Plus gf gf gf sv:Toppdomän#G
.gg

.gg on Guernseyn Internet-maatunnus. Sitä ylläpitää Island Networks. Tunnukset on vuodesta 2000 voitu rekisteröidä suoraan toiselle asteelle sekä päätteille .co.gg, .net.gg ja .org.gg. Tunnusta käytetään Guernseyssä jonkin verran ja sille ei ole rekisteröintirajoituksia. Se otettiin käyttöön 1996. .gg-tunnusta käytetään erityisesti e-urheiluun ja videopeleihin liittyvissä sivustoissa. Tämä johtuu siitä, että gg on kirjainlyhenne, jota käytetään usein merkitsemään hyvää peliä (). == Aiheesta muualla == * IANA .gg whois * Island Networks ==Lähteet== gg gg gg sv:Toppdomän#G
.gh

.gh on Ghanan Internet-maatunnus, jonka rekisteröinnistä vastaa Ghana Network Information Center ja sponsoroinnista Network Computer Systems. Ne on rajoitettu ghanalaisille yrityksille, ja verkkotunnuksen ylläpitäjän on asuttava Ghanassa. Rekisteröinnit tehdään nykyisin kolmannelle asteelle, aikaisemmin oli mahdollisuus myös toiselle asteelle. Tunnus otettiin käyttöön 1995. == Aiheesta muualla == * IANA .gh whois * Rekisteröintisivu, NIC.GH gh gh sv:Toppdomän#G
Ixion

Ixion voi viitata seuraaviin: * Iksion (lat. Ixion), kreikkalaisessa mytologiassa lapiittien kuningas * 28978 Ixion, pikkuplaneetta
Mansour Boutabout

Mansour Boutabout (, s. 20. syyskuuta 1978 Le Creusot, Ranska) on ranskalais- algerialainen jalkapalloilija. Hyökkääjänä pelaava Boutabout edustaa Algerian pääsarjassa Blidaa. Boutabout on pääosin pelannut Ranskassa edustaessaan muun muassa Gueugnonia, Sètea ja Le Mansia. Lisäksi hän pelasi hetken aikaa Kreikassa Ionikosissa ja Belgiassa Kortrijkissa. ==Maajoukkueura== Boutabout pelasi Algerian maajoukkueessa yhteensä 22 ottelua ja onnistui maalinteossa seitsemän kertaa vuosien 2003-2008 aikana. Hän edusti maataan yksissä arvokisoissa vuoden 2004 Afrikan-mestaruuskisoissa, jossa Algeria selvisi puolivälieriin. ==Aiheesta muualla== * Mansour Boutabout profiili LFP:ssä * national-football-teams.com Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1978 syntyneet Luokka:Elävät henkilöt
Ricardo Clark

Ricardo Anthony Clark (s. 10. helmikuuta 1983 Atlanta, Georgia, Yhdysvallat) on yhdysvaltalainen jalkapalloilija, joka pelaa puolustavana keskikenttäpelaajana Bundesliigan Eintracht Frankfurtissa. Hän on kuulunut myös Yhdysvaltain maajoukkueeseen. == Seurajoukkueura == Clark pelasi kaksi vuotta yliopistojalkapalloa Furman Universityn joukkueessa Paladinsissa vuosina 2001–2002 ja oli voittamassa kahta NCAA:n Southern Conferencen mestaruutta. Jälkimmäisenä vuonna hänet valittiin jalkapallovalmentajaliitto NSCAA:n maanlaajuiseen tähdistöjoukkueeseen. Toisen yliopistovuotensa jälkeen Clark teki Project-40-kehityssopimuksen ammattilaisliiga Major League Soccerin kanssa ja osallistui vuoden 2003 MLS SuperDraft -varaustilaisuuteen, jossa MetroStars valitsi hänet numerolla kaksi. Hän nousi MetroStarsin avauskokoonpanoon heti esikoiskaudellaan 2003 ja oli lopulta joukkueen eniten minuutteja pelannut pelaaja MLS:ssä. Hän oli ehdolla myös liigan vuoden tulokkaaksi. Lamar Hunt U.S. Open Cupissa Clark joukkueineen ylsi loppuotteluun, jossa Chicago Fire kuitenkin oli vahvempi. Kaudeksi 2005 Clark siirtyi San Jose Earthquakesiin, joka muutti kauden jälkeen Houstoniin ja vaihtoi nimekseen Houston Dynamo. Dynamossa hän nousi liigan parhaimmistoon pelipaikallaan ja oli voittamassa kahta peräkkäistä MLS Cupia kausina 2006–2007. Neljän Dynamossa pelaamansa kauden aikana Clark valittiin kolmesti MLS:n tähdistöotteluun. Kauden 2007 lopulla hän sai myös kyseenalaista mainetta potkaistuaan maassa maannutta Dallasin Carlos Ruizia, mistä seurauksena oli ulosajo ja yhdeksän ottelun pelikielto. Clarkin MLS-sopimuksen päätyttyä hän siirtyi tammikuussa 2010 saksalaiseen Eintracht Frankfurtiin. Sopimus hesseniläisseuran kanssa oli alun perin voimassa vain kauden 2009–2010 loppuun asti, mutta toukokuussa 2010 sitä jatkettiin kolmella vuodella. == Maajoukkueura == Clark edusti Yhdysvaltoja nuorten maailmanmestaruuskilpailuissa vuonna 2003. Yhdysvaltain A-maajoukkueessa Clark debytoi MM-karsintaottelussa Panamaa vastaan 12. lokakuuta 2005. Hän on kuulunut maajoukkueen kokoonpanoon vuoden 2007 Gold Cupissa, vuoden 2007 Copa Américassa, vuoden 2009 Maanosaliittojen cupissa ja vuoden 2010 MM- kilpailuissa. Vuoden 2010 MM-kilpailuiden karsinnoissa hän teki voittomaalin isänsä synnyinmaata Trinidad ja Tobagoa vastaan. Clark on pelannut kaikkiaan 34 maaottelua ja tehnyt niissä kolme maalia vuosina 2005–2012. == Saavutukset == * MLS Cup: 2006, 2007 * CONCACAF Gold Cup: 2007 == Lähteet == == Aiheesta muualla == * Ricardo Clarkin esittely Eintracht Frankfurtin sivustolla * Ricardo Clarkin esittely Yhdysvaltain jalkapalloliiton sivustolla Luokka:Yhdysvaltalaiset jalkapalloilijat Luokka:Vuonna 1983 syntyneet Luokka:Elävät henkilöt
Vastaparit

Vastaparit on suomalainen draamasarja, jonka esittäminen alkoi MTV3-kanavalla syyskuussa 2010. Sarja kattaa yhteensä kymmenen jaksoa, jotka on kuvattu kesä–lokakuussa 2009. Ohjelman on tuottanut Helsinki-filmi Oy. ==Juoni== Nuori elämysfirman johtaja, Roni, joutuu onnettomuuteen. Onnettomuuden myötä niin Ronin kuin hänen tyttöystävänsä Elenan elämät muuttuvat – kuin myös Ronin yhtiökumppani Kallen, jonka vastuu firmassa lisääntyy. Kallen vaimo taas syyttää itseään onnettomuudesta. Ja muutkin reagoivat, kukin tavallaan. ==Jaksot== Jakso Nimi Ensiesitys 1\. Onnettomuus 26.09.2010 2\. Kuntoutus 03.10.2010 3\. Kuohuntaa 10.10.2010 4\. Kotiutuminen 17.10.2010 5\. Ylilyöntejä 24.10.2010 6\. Yksin 31.10.2010 7\. Joko tai 07.11.2010 8\. Takaisin töihin 14.11.2010 9\. Pelisäännöt 21.11.2010 10\. Eteenpäin 28.11.2010 ==Aiheesta muualla== *Sarjan kuvaus Spotti MTV3 -sivustolla Luokka:2010-luvun suomalaiset draamasarjat
Risto Rinne (professori)

Risto Rinne (s. 16. kesäkuuta 1952 Helsinki) toimii kasvatustieteen professorina sekä kasvatustieteen laitoksen johtajana Turun yliopistossa. Häntä on useasti haastateltu tiedotusvälineissä esimerkiksi koulutuspolitiikkaan ja koulun yhteiskunnalliseen asemaan liittyen. Rinne kirjoitti ylioppilaaksi Turun Kupittaan yhteiskoulusta (1971). Hän valmistui Turun yliopistosta peruskoulun luokanopettajaksi (1974), kasvatustieteiden kandidaatiksi (1977), filosofian kandidaatiksi (1979), kasvatustieteiden lisensiaatiksi (1982) ja tohtoriksi (1984). Hänen suomenkielinen väitöskirjansa (1984) oli otsikoitu Suomen oppivelvollisuuskoulun opetussuunnitelman muutokset vuosina 1916-1970 : opetussuunnitelman intentioiden ja lähtökohtien teoreettis-historiallinen tarkastelu. Rinne toimi kasvatustieteen apulaisprosessorina Turun yliopistossa vuosina 1987-1992 ja kasvatustieteen professorina Tampereen yliopistossa vuosina 1993-1996. Hän on toiminut myös vierailevana professorina Sheffieldin yliopistossa Isossa- Britannissa ja Aalborgin yliopistossa Tanskassa. Rinteen tutkimusaloja ovat kasvatussosiologia ja koulutussosiologia, koulutuspolitiikka, kansainvälinen vertaileva koulutustutkimus, ylempi koulututus ja kasvatuksen historia. Rinne on julkaissut yli 500 tieteellistä julkaisua. Keväällä 2021 Rinne valittiin Turun vasemmistoliiton puheenjohtajaksi. == Rinteen kirjoittamia ja toimittamia teoksia == * * * * * * * * Arvioida ja hallita. Perään katsomisesta informaatio-ohjaukseen suomalaisessa koulupolitiikassa. (Suomen Kasvatustieteellinen Seura) * Elinkautisesta työstä elinikäiseen oppimiseen (PS-Kustannus) * Koulutuspolitiikan käytännöt kansallisessa ja ylikansallisessa kehyksessä (Suomen Kasvatustieteellinen Seura) * Koulutuspolitiikka Suomessa ja ylikansalliset mallit (Suomen Kasvatustieteellinen Seura) * Lohkoutuva peruskoulu. (Suomen Kasvatustieteellinen Seura) * Adult Education – Liberty, Fraternity, Equality (FERA) * Restructuring the Truth of Schooling – Essays on discursive practices in the sociology and politics of education (FERA) * Supranational Regimes and National Education Policies (FERA) ==Lähteet== Luokka:Tampereen yliopiston professorit Luokka:Turun yliopiston professorit Luokka:Suomalaiset yhteiskuntatieteilijät Luokka:Suomalaiset kasvatustieteilijät Luokka:Suomalaiset professorit Luokka:Vuonna 1952 syntyneet Luokka:Elävät henkilöt
Matjessilli

Matjessilli on nuoren kutemattoman sillin kauppanimi.WSOY Iso Tietosanakirja 6. osa, s. 124, WSOY 1996 Matjessilliä säilytetään tynnyrissä ennen kuin se perataan ja pakataan säilykepurkkiin erityisten mausteiden kanssa, joihin kuuluvat muun muassa sokeri, kaneli, maustepippuri ja neilikka. Joskus mausteisiin kuuluu myös santelipuu. Matjessillin valmistustapa on alkujaan peräisin Hollannista ja sana hollantilaisesta ruokalajista maatjesharing, joka tarkoittaa "neitsytsilliä". Mannermaalla Keski-Euroopassa matjessilli eroaa kuitenkin pohjoismaisesta versiosta maultaan, ja siinä on terävämpi kalanmaku ja vähemmän mausteita. Tiedosto:Matjes.ganz.wmt.jpg|Kokonainen matjessilli Tiedosto:Matjessill.jpg|Matjessilliä paloiteltuna Tiedosto:Matjessill 2009.jpg|Matjessilliä, perunaa, munaa ja kermaviiliä sekä olutta ja snapsi. ==Lähteet== == Aiheesta muualla == Luokka:Kala- ja äyriäistuotteet Luokka:Alankomaalainen keittiö
Freshlyground

Freshlyground on eteläafrikkalainen yhtye, joka perustettiin Kapkaupungissa 2002. Yhtyeen jäsenet ovat kotoisin Etelä-Afrikasta, Mosambikista ja Zimbabwesta. Freshlyground sisältää elementtejä afrikkalaisista kansanmusiikin perinteistä, bluesista, jazzista ja piirteitä indierockista. Freshlyground esittää yhdessä Shakiran kanssa Etelä-Afrikan jalkapallon maailmanmestaruuskilpailun virallisen kappaleen Waka Waka (This Time for Africa). == Albumit == * Jika Jika (2003) * Nomvula (2004) * Ma' Cheri (2007) * Radio Africa (2010) * Take Me to the Dance (2012) * The Legend (2013) ==Jäsenet== *Zolani Mahola – laulu *Simon Attwell – huilu, mbira, huuliharppu *Peter Cohen – rummut *Kyla Rose Smith – viulu, laulu *Julio "Gugs" Sigauque – kitara *Josh Hawks – basso, laulu *Seredeal "Shaggy" Scheepers – koskettimet, perkussio, laulu Luokka:Eteläafrikkalaiset yhtyeet Luokka:Kansanmusiikkiyhtyeet
Pisajärvi

Pisajärvi on järvi Rovaniemen lounaisosassa. Pisajärvellä on asutusta ja kesämökkejä. Järven pinta-ala on 84,4 hehtaaria ja rantaviivan pituus on 5,6 kilometriä. Suurin syvyys on 2 metriä. Järveen on istutettu planktonsiikaa, vaellussiikaa ja pohjasiikaa, ja sen kalakanta on runsas. ==Lähteet== Luokka:Rovaniemen järvet
Jong Tae-se

Jong Tae-se (, s. 2. maaliskuuta 1984 Nagoya, Aichi, Japani) on korealainen jalkapalloilija. Hyökkääjänä pelaava Jong edustaa Japanin J1 Leaguessa Shimizu S-Pulsea. Hän pelasi Pohjois-Korean maajoukkueessa vuodesta 2006 vuoteen 2011. Jongilla on myös Etelä-Korean kansalaisuus. ==Ura== Jong aloitti ammattilaisuransa varsin myöhään 22-vuotiaana siirryttyään Korea-yliopistosta Japanin pääsarjassa pelaavaan Kawasaki Frontaleen. Hän onnistui kuitenkin tekemään toisella kaudellaan varsin tehokkaalla pronsentilla maalia tehtyään 12 maalia 24 ottelussa kaudella 2007. Sittemmin Jong lukeutui Japanin sarjan parhaimpiin maalintekijöihin. Kesän 2010 MM-kilpailujen jälkeen Jong solmi sopimuksen saksalaisen VfL Bochumin kanssa. Vuonna 2013 hän solmi pelaajasopimuksen Suwon Bluewingsin kanssa. ==Maajoukkueura== Jong syntyi Japanissa korealaiseen vähemmistöön kuuluville vanhemmille käyden Pohjois- Korean tukemaa koulua ja pelaten niiden jalkapallojoukkueissa. Jong pelasi ensimmäisen maaottelunsa Pohjois-Korean maajoukkueessa Mongoliaa vastaan vuoden 2008 Itä-Aasian mestaruuskarsinnoissa. Ottelu päättyi 7-0, joista Jong teki neljä maalia. Jong edusti Pohjois-Koreaa kesän 2010 MM-kilpailuissa. ==Lähteet== * National Football Teams === Viitteet === Luokka:Pohjoiskorealaiset jalkapalloilijat Luokka:Vuonna 1984 syntyneet Luokka:Elävät henkilöt
Mihail Golitsyn

Ruhtinas Mihail Mihailovitš Golitsyn (; 1. marraskuuta 1675 Moskova – 10. lokakuuta 1730) oli venäläinen sotapäällikkö. Hän komensi suuren Pohjan sodan aikana vuosina 1713–1714 Suomen miehittänyttä venäläisarmeijaa (isoviha). Hän toimi Suomessa olleiden venäläisten joukkojen ylipäällikkönä vuoteen 1721, jolloin sota päättyi Uudenkaupungin rauhaan. Golitsyn kohteli miehitettyä Suomea asiallisesti ja yritti ehkäistä sotaväkensä tekemiä vääryyksiä.Nenonen & Teerijoki, s. 120. Tämä siitäkin huolimatta, että hän oli tsaari Pietari Suuren sotapäällikkö. Pietari Suuri käski käyttää poltetun maan taktiikkaa suuren Pohjan sodan aikana. Vuonna 1721 Golitsyn nimitettiin Pietarin kuvernööriksi ja vuonna 1725 hän sai sotamarsalkan arvon. Hänet nimettiin vuonna 1730 Venäjän sotakollegion johtajaksi. Helsingin Eirassa sijaitsi vuosina 1908–1928 Golitsynin mukaan nimetty katu Galitzintie (Galitzinvägen). Sen nykyinen nimi on Juhani Ahon tie.Helsingin kadunnimet 1, s. 104. Toinen, korjattu painos. Helsingin kaupunki, Helsinki 1981. Teoksen verkkoversio == Katso myös == * Golitsin ==Lähteet== * === Viitteet === Luokka:Venäläiset ruhtinaat Luokka:Venäjän hallitsevan senaatin jäsenet Luokka:Venäjän marsalkat Luokka:Suuren Pohjan sodan henkilöt Luokka:Isoviha Luokka:Vuonna 1675 syntyneet Luokka:Vuonna 1730 kuolleet
Saara Cantell

Saara Susanna Cantell (s. 27. huhtikuuta 1968) on suomalainen elokuvaohjaaja ja käsikirjoittaja. Viitattu 25.11.2013 Cantell väitteli taiteen tohtoriksi Aalto-yliopiston taideteollisesta korkeakoulusta toukokuussa 2011 aiheenaan lyhytelokuvan kerrontakeinot. Cantellin elokuvia on palkittu sekä kotimaisilla että kansainvälisillä elokuvafestivaaleilla. Vuonna 2010 Cantell ja kuvaaja Marita Hällfors saivat elokuvataiteen valtionpalkinnon elokuvasta Kohtaamisia. Cantell oli elokuvasta ehdolla myös parhaan ohjauksen Jussin saajaksi. Tammikuussa 2014 Cantell teki suomalaista elokuvahistoriaa, kun elokuvateattereissa oli yhtä aikaa kaksi hänen ohjaamaansa pitkää elokuvaa, Ainoat oikeat ja Onneli ja Anneli, joista molemmat ylittivät 100 000 katsojan rajan. Vuosina 1999–2004 Cantell toimi Voima-lehden kolumnistina. Vuosina 2012–2014 hän teki radiokolumneja Yle Radio 1:n Kultakuume-ohjelmaan. Vuosina 2008–2011 Cantell oli Suomen elokuvaohjaajaliitto SELO ry:n hallituksen puheenjohtaja. Hän on Suomen elokuvasäätiön hallituksen jäsen kaudella 2013–2015. Cantell oli toinen Salattujen elämien alkuperäisroolittajista. == Filmografia == * Kun tahtoo..., 1990, apulaisohjaus * Häälaulu, 1990, ohjaus, käsikirjoitus ja leikkaus * Aikansa edellä, 1990 näyttelijä * Hänestä ja heistä, 1992, ohjaus, käsikirjoitus ja leikkaus * Veera Vee ja peto, 1993, käsikirjoitus * Todellinen magia, 1993, ohjaus ja käsikirjoitus * Sirpalesatu, 1995, ohjaus, käsikirjoitus ja leikkaus * Peilikirkas päivä, 1997, ohjaus ja käsikirjoitus * Paha kakku, 2000, ohjaus, tuottaja ja käsikirjoitus * Jätkien ilta, 2001, ohjaus, käsikirjoitus ja leikkaus * Hetki jolloin, 2001, ohjaus, käsikirjoitus ja leikkaus * Vasikantanssi, 2003, ohjaus * Potretti, 2003, ohjaus, käsikirjoitus ja leikkaus * Rajametsän tarinoita, 2004, ohjaus * Tiistai, päivävuoro, 2005, ohjaus, leikkaus ja käsikirjoitus * Den stora resan (Suuri matka), 2005, ohjaus * Mahdollisuus, 2005, ohjaus, leikkaus ja käsikirjoitus * Unna ja Nuuk, 2006, ohjaus ja tarinan kehittely * Ikiomaksi, 2007, ohjaus ja käsikirjoitus * Kohtaamisia, 2010, ohjaus ja käsikirjoitus * Tähtitaivas talon yllä, 2012, ohjaus ja käsikirjoitus * Ainoat oikeat, 2013, ohjaus * Onneli ja Anneli, 2014, ohjaus * Onnelin ja Annelin talvi, 2015, ohjaus * Tulen morsian, 2016, ohjaus * Onneli, Anneli ja salaperäinen muukalainen, 2017 * Onneli, Anneli ja nukutuskello, 2018, ohjaus * Karkurit, 2021, ohjaus * Poikani Joel, 2022, ohjaus * Sisarukset, 2023, ohjaus ja yksi käsikirjoittajista * Hallonbacken – Osasto 23 (TV-sarja), 2023, ohjaus * Tunna blå linjen, 2024, ohjaus * Annelin aika, 2024, ohjaus == Teoksia == * * Lähikuvan lumo: Ohjaajan ja näyttelijän yhteistyö elokuvassa. Aalto ARTS Books, 2020. ISBN 978-952-60-8054-3 * Kesken jääneet hetket. Tammi, 2020. ISBN 978-952-04-1160-2 * == Lähteet == Luokka:Suomalaiset elokuvaohjaajat Luokka:Suomalaiset käsikirjoittajat Luokka:Vuonna 1968 syntyneet Luokka:Elävät henkilöt
Fejs

Fejs (kyril. Фејс) on Milan Stankovićin (kyril. Милан Станковић) single albumilta Solo. Kappaleen kesto on 3 minuuttia ja 49 sekuntia.Milan Stanković - Face Official HD video, good sound + download Kappale kertoo Facebookista.Milan Stanković – Fejs – Face – English Translation == Lähteet == Luokka:Vuoden 2009 kappaleet Luokka:Serbialaiset musiikkikappaleet
Grammatica Grandonica

Grammatica Grandonica on sanskritin kieliopin käsikirjoitus, jonka on laatinut saksalainen jesuiittalähestyssaarnaaja Johann Ernst von Hanxleden. Käsikirjoitus on ollut kadoksissa vuosikymmeniä, ja se löytyi Italiasta Rooman lähellä olevasta luostarista 2010. Käsikirjoitusta pidetään merkittävänä, koska sillä oli huomattava vaikutus siihen, että ensimmäinen Euroopassa painettu, Sidharubamin laatima sanskritin kielioppi ilmestyi 1790.Kadonnut sanskritin kielioppi löytyi Italiasta, Helsingin Sanomat 15.6.2010 sivu C 1 Hanxleden työskenteli 1700-luvun alussa lähetyssaarnaajana Intian Keralassa. == Lähteet == ==Aiheesta muualla== * Lost manuscript of Hanxleden's Sanskrit grammar found in Italian monastery * Luokka:Käsikirjoitukset Luokka:Saksalaiset kirjat Luokka:1730-luvun kirjat
Iivana Vasleinpoika

Ivan Vasiljevitš Patrikejev eli Ivan Bulgak (, n. 1440–1498) oli keskiaikainen venäläinen ruhtinas ja Pihkovan ja Novgorodin namestnik eli korkein käskynhaltija. == Perhe == Ivan Patrikejevin suku kuuluu gediminideihin ja polveutuu siis Liettuan pakanakuninkaasta Gediminasista. Patrikejevin sukuhaaralla, Golitsyneillä, oli sukupolvien ajan korkeita asemia Novgorodin ja Pihkovan myöhäiskeskiaikaisissa tasavalloissa, sekä kartanoita, linnoituksia ja maita Karjalassa, Inkerissä ja Vatjanmailla. Erään perimätiedon mukaan Golitsyn-suku sai nimensä nahkahansikkaasta (), jota Ivan käytti. Ivan Vasiljevitšin isä oli ruhtinas Vasili Jurjevitš (k. 1450), ja tämän puolestaan ruhtinas Juri Patrikejevitš. Ruhtinas Mihail Bulgakov oli Ivan Vasiljevitšin poika. == Ura == Iivana toimi Moskovan suuriruhtinas Vasili II:n ja Iivana Suuren aikana. Hän lahjoitti maita veljensä ruhtinas Daniil Štšenjan ja setänsä ruhtinas Ivan Yuryevitš Patrikeevin kanssa Moskovan metropolialueelle. Hänet ylennettiin pajariksi Moskovan pajariduumaan vuonna 1475. Hän oli mukana suuriruhtinas Iivana Suuren seurueessa Novgorodiin vuonna 1478. Matkan tuloksena Novgorod alistui Moskovan suuriruhtinaskunnan vallan alle. Iivana ylennettiin Novgorodin kuvernööriksi. Vuonna 1481 hän osallistui Viljandin linnan ja kaupungin piiritykseen yhdessä ruhtinas Jaroslav Vasilyevitš Obolenskyn kanssa, joka kuului Liettualle. Venäläisten armeija onnistui valtaamaan linnan ja kaupungin, jotka kokivat mittavia tuhoja. Vuonna 1493 hän osallistui Vjazman kaupungin taisteluihin joukkojen komentajana. Hän osallistui Iivana Suuren johtamaan sotakampanjaan Novgorodissa vuonna 1495. == Katso myös == * Golitsyn-suku == Lähteet == * Ikonnikov, Nicolas F.: La noblesse de Russie E.1. [Golovatchev - Guedimine] part C, Paris: 1958. * Schwennicke, Detlev: Europaische Stammtafeln : Stammtafeln zur geschichte der europaischen staaten.Neue Folge Schwennicke, Europäische Stammtafeln, Marburg : Verlag von J. A. Stargardt, 1984. * Charles Cawley, Medieval Lands (Foundation for Medieval Genealogy ) === Viitteet === Luokka:Gediminidit Luokka:Venäläiset aateliset
Vaišvilkas

Vaišvilkas tai Vaišelga (myös Vojszalak, Vojšalk, Vaišalgas, , , ; s. ? - k. 9. joulukuuta 1268) oli Liettuan suuriruhtinas vuosina 1264–1267. Hän oli Mindaugasin poika. Vaišvilkasin nuoruudesta ei ole kirjallisia lähteitä. Ainoastaan vuonna 1254 hänen mainitaan isänsä Mindaugasin nimissä tehneen sopimuksen Galitsian kuninkaan Danielin kanssa. Sopimuksessa Galitsia luovutti Mustan Rutenian alueen ja sen keskuksen Navahrudakin Liettualle. Sopimuksen lujittamiseksi Danielin poika Shvarn meni naimisiin Vaišvilkasin siskon kanssa. Vaišvilkasista tuli Mustan Rutenian herttua. Vaišvilkas sai ortodoksisen kasteen ja eli hyvin uskonnollista elämää. Hän muun muassa perusti Lavrashevin luostarin, ryhtyi munkiksi ja lähti pyhiinvaellusmatkalle Athokseen, Kreikkaan. Hän kuitenkin joutui keskeyttämään matkan Balkanin sotien takia ja palasi Navahrudakiin.Simas Sužiedėlis: "Enclyclopedia Lituanica", sivut 29–30. 1970–1978 Vuonna 1264 hän pakeni Treniotan ja Daumantasin järjestämää murhayritystä, jossa hänen isänsä Mindaugas ja kaksi veljeä saivat surmansa. Myöhemmin Mindaugasin entiset tukijat murhasivat Treniotan. Vaišvilkas liittoutui lankonsa Shvarnin kanssa saadakseen vallan takaisin Mustassa Ruteniassa ja Liettuan suuriruhtinaskunnassa. Seurauksena oli sota Nalšiaa ja Deltuvaa vastaan. Nalšian herttuat Daumantas ja Suksė pakenivat Pskoviin ja Liivinmaalle. Vaišvilkasista tuli Liettuan suuriruhtinas. Kristittynä hän piti yllä hyviä suhteita Saksalaiseen ritarikuntaan ja liiviläisiin. Vuonna 1265 hän hyökkäsi Shvarnin kanssa Puolaan.Kiaupa, Zigmantas, Jūratė Kiaupienė, Albinas Kunevičius: "The History of Lithuania Before 1795 ", sivut 68–69. 2000 Vuonna 1267 Vaišvilkas päätti palata elämään munkkina ja luovutti valtansa Shvarnille. Vuotta myöhemmin Shvarnin veli Lev I murhasi Vaišvilkasin, koska tämä ei ollut jakanut valtaa veljesten kesken. Hänet haudattiin lähelle Neitsyt Marian taivaaseenastumisen kirkkoa Volodymyr-Volynskyissa. ==Lähteet== Luokka:Liettuan suuriruhtinaat Luokka:Vuonna 1268 kuolleet Luokka:Syntymävuosi tuntematon
Narimantas

Herttua Narimantas (n. 1298–1348) oli liettualainen ruhtinas jonka Novgorod kutsui sotapäällikökseen ja joka sai vuonna 1333 läänityksikseen Käkisalmen, Kaprion, Pähkinälinnan ym. Hänen isänsä oli kuningas Gediminas. Hänen poikiaan oli herttua Patrikas. Narimantaksesta polveutuu Golitsinin ruhtinassuku. == Lähteet == * Dr. Jozef ks. Puzyna, artikkelisarja Narimantasista, aikakauskirjassa: Miesiecznik Heraldyczny, 1930-31 === Viitteet === Luokka:Gediminidit Luokka:Inkerin historia
Johann Ernst von Hanxleden

Johann Ernst von Hanxleden eli Arnos Paathiri tai Arnos Padri, (1681 Ostercappeln, lähellä Osnabrückiä, Ala-Saksi – 20. maaliskuuta 1732 Palayur, Trichurin alue, Kerala, Intia) oli saksalainen jesuiittapappi, joka oli lähetyssaarnaajana Intiassa. Hän laati kielioppeja, muun muassa sanskritin kielen Grammatica grandonican, joka vaikutti merkittävästi Sidharubamin kieliopin ilmestymiseen vuonna 1790. Hän kirjoitti myös runoja.Lost manuscript of Hanxleden's Sanskrit grammar found in Italian monastery ==Lähteet== Luokka:Saksalaiset papit Luokka:Vuonna 1681 syntyneet Luokka:Vuonna 1732 kuolleet
Rääkkylän vaakuna

Rääkkylän vaakuna on Rääkkylän kunnan tunnus. Sen aihe viittaa kaskenpolttoon mutta myös epäsuorasti kunnan nimeen. Rääkkyrauta tai rääkyrauta, joka yleisemmin tunnetaan takkirautana, on hyvin hiilipitoinen rautaseos, joka rakenteensa vuoksi on ominaisuuksiltaan kovaa mutta haurasta. Käyttökelpoiseksi se saadaan polttamalla siitä ylimääräinen hiili pois. Vaakunan selitys on ”punaisessa kentässä kaksi mustaa kekälettä ristikkäin, liekit hopeaa”. Vaakunan on suunnitellut Gustaf von Numers, ja Rääkkylän kunnanvaltuusto hyväksyi sen kokouksessaan 22. joulukuuta 1955. Sisäasiainministeriö vahvisti vaakunan käyttöön 3. toukokuuta 1956. == Lähteet == * * Rääkkylä Luokka:Gustaf von Numersin suunnittelemat kunnanvaakunat Vaakuna
Grandma Moses

Grandma Moses eli Anna Mary Moses (7. syyskuuta 1860 – 13. joulukuuta 1961) oli yhdysvaltalainen naivistisia maalauksia tehnyt taidemaalari. Moses oli maalannut 76-vuotiaasta alkaen. Itseoppineen Moseksen tuotanto tuli julkisuuteen, kun taiteen keräilijä Louis Calder näki niitä 1938. Moseksen teoksista pidettiin New Yorkissa vuonna 1940 näyttely, joka oli menestys. Värikkäät ja kirkasväriset maalaukset kuvaavat lapsuutta, maalaisnäkymiä joissa on teitä ja taloja, puutarhoja sekä ihmisiä. Maisemat nähdään usein lintuperspektiivistä ja niissä on paljon yksityiskohtia hieman Pieter Brueghelin tapaan. Maalausten lapsenomaisen ongelmatonta henkeä on kuvattu ikuisen jouluaaton tunnelmaksi. Yli satavuotiaaksi elänyt Moses kirjoitti muistelmansa 92-vuotiaana. ==Lähteet== ==Aiheesta muualla== *Grandma Moseksen maalauksia Luokka:Yhdysvaltalaiset taidemaalarit Luokka:Naivistit Luokka:Yli satavuotiaiksi eläneet yhdysvaltalaiset Luokka:Vuonna 1860 syntyneet Luokka:Vuonna 1961 kuolleet
Youssef el-Mokhtari

Youssef el-Mokhtari (myös Youssef Mokhtari, , s. 5. maaliskuuta 1979 Beni Sidel) on marokkolainen jalkapalloilija. Keskikenttällä pelaava Mokhtari edustaa Ligue 2:ssa Metzia. ==Ura== El-Mokhtari on pelannut suurimman osan urastaan Saksassa juniori vuosista lähtien. Hän kävi pelaamassa hetkellisesti vuosina 2007-2008 Qatarissa Al-Rayyanissa. Hän saavutti urallaan Marokon maajoukkueessa Afrikan mestaruus hopeaa vuoden 2004 Afrikan kisoissa, jossa el-Mokhtari myös voitti maalikuninkuuden neljällä osumalla. == Aiheesta muualla == * Youssef Mokhtarin profiili LFP:ssä * National Football Teams Luokka:Marokkolaiset jalkapalloilijat Luokka:Vuonna 1979 syntyneet Luokka:Elävät henkilöt
Harrastajataide

Harrastajataide on taidetta harrastavien eli yleensä muiden kuin taiteen ammattikoulutuksen saaneiden taiteilijoiden tekemää taidetta. Useimmiten harrastajataidetta tehdään vapaa-aikana ei-ammattimaisesti varsinaisen päivätyön ohella. Harrastajataidetta verrataan esimerkiksi ammattitaiteeseen ja outsider-taiteeseen. Helena Sederholmin mukaan näitä kahta yhdistää omaperäisyys tai pyrkimys omaperäisyyteen. Hänen mukaansa harrastajataiteilijat taas ihailevat ja jäljittelevät taiteen perintöä ja korkeakulttuurista taidetta. He pyrkivät tekemään taiteen kaltaisia töitä ja kehittämään taitoaan. Harrastajataiteen katsotaan eroavan outsider- ja nykykansantaiteesta myös siksi, että viimemainitut ovat itseohjautuvia. Harrastajataidetta taas tehdään useimmiten kursseilla ja kerhoissa. Taiteen sanominen harrastajataiteeksi saattaa olla myös vähemmän positiivista. Taiteilijat nähtiin 1970-luvulla ammattimaisina kulttuurityöntekijöinä, jolloin taiteen harrastamiseen ei suhtauduttu vakavasti. ==Katso myös== * ITE- taide * Itseoppinut * Kansantaide * Naivismi * Selfie ==Lähteet== Luokka:Kuvataidealan koulutus Luokka:Harrastukset
1786 Raahe

1786 Raahe on päävyöhykkeen asteroidi, jonka Heikki Alikoski löysi 9. lokakuuta 1948 Iso-Heikkilän tähtitornissa Turussa. Ennen kuin asteroidi nimettiin Raahen kaupungin mukaan, se tunnettiin nimellä 1948 TL. ==Lähteet== *JPL Small-Body Database Browser: 1786 Raahe (1948 TL) *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Putjatin (suku)

Putjatin () on venäläinen rurikilainen ylhäisösuku. ==Suvun jäseniä == * Ruhtinas Taavetti Mikiitanpoika Putjatin, 1500-luvun alun merkittävä maanomistaja Käkisalmen Karjalassa. Hänen pääkartanonsa eli -hovinsa näyttää olleen Sakkulan pogostassa. Hänestä polveutuvat myös nykyisin elävät Putjatin- sukunimiset ruhtinaat. Hänen isänsä oli ruhtinas Mikiitta Iivananpoika Putjatin. He polveutuivat Drutskin pikkuruhtinaskunnan ruhtinaista ja olivat rurikideja. Vatjan viidenneksen verokirja luettelee useita hänen omistuksiaan, nautintaoikeuksiaan, ja alustalaishallintojaan. * Ruhtinas Jevfimi Putjatin (1803–1883), amiraali ja diplomaatti. * Ruhtinas Sergei Putjatin, suuriruhtinatar Maria Pavlovna Romanovan (1890–1958) toinen puoliso. == Lähteet == * Ronimus, Juhana Vilhelm: Novgorodin Vatjalaisen viidenneksen verokirja v. 1500 ja Karjalan silloinen asutus. Joensuu 1906. Väitöskirja. Helsingin yliopisto. * Schwennicke, Detlev: Europäische Stammtafeln, osa III/5, s. 916–917. * Ferrand, Jacques (1979), osa I, s. 84. Luokka:Venäjän aateli
Nordo

Nordo on tunisialainen hiphop-yhtye, joka on perustettu vuonna 2005. Sen jäsenet koostuvat pääosin Pohjois-Tunisin lähiöstä. Yhtye julkaisi ensimmäisen albuminsa syksyllä 2006.Nordo Groupe tunisien la Biographie RapduMaghreb.com 10.12.2007 Viitattu 16.6.2010 ==Diskografia== ===Albumit=== * Nordox (2006) * Tornado (2009) ==Lähteet== ==Aiheesta muualla== * Luokka:Tunisialaiset hip hop -yhtyeet